Eintracht Frankfurt

Eintracht Frankfurt (izen ososa Sportgemeinde Eintracht Frankfurt (FFV) von 1899) Alemaniako futbol talde ospetsuenetakoa da. Frankfurteko taldeak Alemaniako Liga eta Kopak irabazteaz gain UEFA Kopa bat ere irabazia badu. Eintracht izenak "laguntasuna" esan nahi du. Bere etxeko partiduak Deutsche Bank Park estadioan jokatu ohi ditu.

 Historia 

1899an bi talde sortu ziren Frankfurten, Frankfurter Fußball-Club Viktoria von 1899 eta Frankfurter Fußball-Club Kickers von 1899 eta biek bat egin zuten 1911ean Frankfurter Fußball Verein (Kickers-Viktoria) sortuz. Hurrengo hiru urteetan iparraldeko liga irabazi zuen taldeak. 1920an beste bi taldek egin zuten bat, Frankfurter FV eta Frankfurter Turngemeinde von 1861 taldeek, eta talde berriari TuS Eintracht Frankfurt von 1861 izena jarriz.

Ordurarte talde guztiak futbol eta gimnasia taldeak ziren baina 1937an federazioak banatu egin ziren eta Turngemeinde Eintracht Frankfurt von 1861 (gimnasia) eta Sportgemeinde Eintracht Frankfurt (FFV) von 1899 (futbol) taldeek bide berriak hasi zituzten.

Gerra ondoren 1959an iritsi zen lehenengo titulua, Liga irabaztea lortu baitzuen. 1960an Europako Kopako finalera iritsi zen eta Real Madriden aurka galdu zuen. 1964ean Bundesliga sortu zen. Eintrachtek 1996 arte beti lehen mailan jokatu izan zuen (bost aldiz hirugarren eginez) baina ordutik aurrera lehen eta bigarren mailaren artean aritu da. Liga berririk irabazi ez duen arren baditu lau Kopa eskuratuak 70ko eta 80ko hamarkadetan. Europan ere titulu bat lortu zuen, 1980ko UEFA Kopa hain zuzen ere.

2016an 16. postuan gelditu zen eta jeitsiera play-offak jokatu zituen. Hurrengo bi urtetan Kopako finalera iritsi da eta 2018an txapelduna izan zen. 2022an bigarren aldiz eskuratu zuen UEFA Europa League txapelketa, finalean Glasgow Rangers penalti jaurtiketatan garaitu ondoren.

 Uniformea 
Eintracht Frankfurt taldearen koloreak berau sortu zuten bi taldeek erabiltzen zituztenak dira, Frankfurter FC Viktoria (gorria eta zuria) eta Frankfurter FC Kickers (beltza eta zuria). Historikoki kolore gorria eta beltza erabili izan ditu nagusiki, baina 2016-17 eta 2017-18 denboraldietan kolore nabarmenena zuria izan zen.

 Palmaresa 
 Alemanian: 6 
 Bundesliga (1): 1959
 Alemaniako Kopa (5): 1974, 1975, 1981, 1988, 2018

 Nazioartean: 4 
 UEFA Kopa (2): 1980, 2022
 UEFA Intertoto Kopa (1): 1967
 Alpeetako Kopa (1): 1967

 2025/2026 denboraldiko taldea 

ZenbakiaIzenaJaiotze dataNazionalitateaAtezainak23 Michael Zetterer 1995-07-12 33 Jens Grahl 1988-09-22 39 Amil Šiljević 2007-01-19 40 Kauã Santos 2003-04-11 Atzelariak2 Elias Baum  2005-10-26 3 Arthur Theate  2000-05-25  4 Robin Koch  1996-07-17 5 Aurèle Amenda  2003-06-16  13 Rasmus Kristensen  1997-07-11 21 Nathaniel Brown  2003-06-16  22 Timothy Chandler 1990-03-29 26 Keita Kosugi  2006-03-18 34Nnamdi Collins  2004-01-10 41 Fousseny Doumbia 2005-02-23 44 Davis Bautista  2005-02-16  49 Derek Boakye Osei  2006-12-03   Erdilariak6 Oscar Højlund  2005-01-04 7 Ansgar Knauff  2002-01-10 8 Farès Chaïbi  2002-11-28  16 Hugo Larsson  2004-06-27  18 Mahmoud Dahoud  1996-01-01  19 Jean-Mattéo Bahoya  2005-05-07 20 Ritsu Doan  1998-06-16 27 Mario Götze  1992-06-03  31 Love Arrhov  2008-05-17  37 Jeremiaha Maluze  2004-11-11 38 Ebu Bekir Is  2008-10-01  42 Can Uzun  2005-11-11 45 Marvin Dills  2007-04-25  Aurrelariak9 Jonathan Burkardt  2000-07-11 11 Younes Ebnoutalib  2003-09-13 25 Arnaud Kalimuendo  2002-01-20 29 Ayoube Amaimouni  2004-11-30 30 Michy Batshuayi  1993-10-02 32 Jessic Ngankam  2000-07-20 48 Junior Awusi  2006-01-17  50 Alessandro Gaul Souza  2007-06-20 53 Alexander Staff  2008-06-12 

 Entrenatzaileak: 20px|Espainia Albert Riera.

 Euskal taldeen aurkako partidak 
Eintrachtek kanporaketa bakarra jokatu du euskal taldeen aurka:

 Denboraldia  Txapelketa  Fasea  Etxekoa  Emaitza  Kanpokoa 1968/1969  Ferien Kopa  Final zortzirenak  AthleticEintracht 1-01-1  EintrachtAthletic

 Kanpo estekak 

  Eintrachten webgune ofiziala
  Eintrachtzaleen webgune ez-ofiziala
   Commerzbank-Arena Zelaien webgune ofiziala